O R A T I 0. 69 



Altera autem felicitatis nostrae pars haec est, Ornatissimi luvenes, Aca- 

 demiae nostrae cives , quod vobis utimur non auditoribus tantum numerosis , 

 sed optimis etiam sedulisque discipulis. Dicam enim in hac doctissimo- 

 rum virorum frequentia, quod sentio. Magnus, et in annos singulos fere 

 auctior, est civium in hac Academia numerus; sed maior etiam in annos 

 singulos et auctior diligentia, qua in studia incumbitis, arctius etiam et 

 efficacius vinculum, quod vos praeceptoresque vestros continet. Quorum 

 quidem illud significare videtur , probabilem aliquam apud homines de Aca- 

 demia nostra valere opinionem, hoc vero, earn opinionem patriae nostrae non 

 esse inutilem. Pergite, luvenes Ornatissimi, ut coepistis, artem doctrinamve 

 eligite talem, in qua excolenda vitae tabernacula aliquando collocetis. Ce- 

 teras artes doctrinasque non negligite, quandoquidem nulla est, quae non 

 ad ingenium ornandum aliquid collatura sit. Id igitur agite, ut e multis 

 variisque disciplinis eligatis, quae ingenio animoque vestro maxime con- 

 veniat. Ita cum patriae debitum poteritis exsolvere, turn vero vobismet 

 ipsis prodesse. Namque iis vivimus temporibus, quae si non ab ornni parte 

 laudibus sunt extollenda, hoc tamen sibi proprium habent, ut in eo qui ad 

 gravius aliquod munus, ad gradum aliquem excellentiorem tendat, postu- 

 lent, ut honore illo haud indignus, munerique haud impar sit. Vos igi- 

 tur, Orn. luvenes, id agite, ut in Theologia, lurisprudentia, Medicina, 

 Literis, disciplinis denique mathematicis , Scholae Traiectinae laudem in 

 dies augeatis. Quod si per studiorum diversitatem et studiosorum nu- 

 merum non amplius uno in loco Musis requiescere vobis contingit, uno 

 tamen animo Musis operari pergite! Concordes colite almam matrem; et 

 quidquid ad huius commodum , gloriam et prosperitatern pertineat unanimis 

 et coniunctis viribus agite. Itaque ut adhuc fecistis ita deinceps etiam 

 caveatis, ne ex studiorum nescio qua controversia aliquid detrimenti capiat 

 res publica nostra! 



De civibus Academiae praedicanti triste quotannis renovatur officium 

 commemorandi eorum nomina , qui nobis per menses elapsos sunt erepti , 

 et quorum maior fere numerus est , quo frequentior ipsa est Academia. 



